PATVIRTINTA

Anykščių rajono savivaldybės administracijos direktoriaus 2017 m. liepos 5 d. įsakymu

Nr. 1-AĮ-567

**ANYKŠČIŲ RAJONO SAVIVALDYBĖS UŽIMTUMO DIDINIMO PROGRAMOS VEIKLŲ VYKDYTOJŲ ATRANKOS KOMISIJOS DARBO REGLAMENTAS**

**I SKYRIUS**

**BENDROSIOS NUOSTATOS**

 1. Šis komisijos darbo reglamentas (toliau – Komisijos darbo reglamentas) nustato Anykščių rajono savivaldybės (toliau – Savivaldybė) užimtumo didinimo programos veiklų vykdytojų atrankos komisijos (toliau – Komisija) funkcijas, teises ir pareigas bei Komisijos sudėtį ir darbo organizavimo tvarką.

 2. Komisija sudaroma, jos pirmininkas ir jos darbo reglamentas nustatomi Anykščių rajono savivaldybės administracijos direktoriaus įsakymu.

3. Komisijos sprendimai Anykščių rajono savivaldybės administracijos direktoriui, priimančiam sprendimus dėl Savivaldybės užimtumo didinimo programos veiklų finansavimo, yra patariamojo pobūdžio.

4. Komisija savo veikloje vadovaujasi Lietuvos Respublikos įstatymais, Lietuvos Respublikos Vyriausybės nutarimais, Socialinės apsaugos ir darbo ministro įsakymais, Anykščių rajono savivaldybės tarybos sprendimais, šiais nuostatais ir kitais teisės aktais.

5. Komisijos darbo reglamente vartojamos sąvokos atitinka sąvokas, nustatytas Lietuvos Respublikos užimtumo įstatyme bei Lietuvos Respublikos socialinės apsaugos ir darbo ministro 2017 m. gegužės 23 d. įsakymu Nr. A1-257 „Dėl užimtumo didinimo programų rengimo ir jų finansavimo tvarkos aprašo patvirtinimo“ patvirtintame Užimtumo didinimo programų rengimo ir jų finansavimo tvarkos apraše.

**II SKYRIUS**

**KOMISIJOS VEIKLOS TIKSLAS IR FUNKCIJOS**

 6. Komisijos veiklos tikslas – spręsti Savivaldybės užimtumo didinimo programoje numatytų veiklų, skirtų didinti Anykščių rajono savivaldybės gyventojų užimtumą, organizavimo klausimus.

 7. Komisija vykdo šias funkcijas:

7.5. įvertina, ar pateiktos paraiškos atitinka Savivaldybės užimtumo didinimo programos veiklų vykdytojų atrankos organizavimo tvarkos aprašo reikalavimus;

7.6. išnagrinėjusi pateiktas paraiškas ir atsižvelgdama į Savivaldybės užimtumo didinimo programai įgyvendinti numatytas lėšų sumas, atrenka veiklų vykdytojus, kuriuos siūlo Savivaldybės administracijos direktoriui tvirtinti.

**III SKYRIUS**

 **KOMISIJOS TEISĖS IR PAREIGOS**

8. Komisija turi teisę gauti iš Savivaldybės administracijos skyrių, seniūnijų, įmonių, įstaigų, organizacijų ir kitų organizacinių struktūrų, visą reikalingą medžiagą, dokumentus ir informaciją Komisijos funkcijoms vykdyti. Už nurodytos medžiagos, dokumentų ir informacijos pateikimą laiku asmeniškai atsakingi atitinkamų įmonių, įstaigų, organizacijų ir kitų organizacinių struktūrų vadovai.

 9. Komisijos nariai turi teisę:

 9.1. susipažinti su būtina darbui informacija;

 9.2. teikti pasiūlymus Komisijos veiklos klausimais;

 9.3. siūlyti taikyti sankcijas pareiškėjams, kurie anksčiau buvo įspėti dėl netinkamo Savivaldybės užimtumo didinimo programos veiklų vykdymo ir skirtų lėšų panaudojimo, vėlavimo pateikti reikiamus finansinius dokumentus.

 10. Komisijos nariai privalo:

 10.1. dalyvauti posėdžiuose ir nepraleisti posėdžių be pateisinamos priežasties (apie nedalyvavimą pranešti Komisijos pirmininkui iš anksto);

 10.2. nepiktnaudžiauti savo kaip Komisijos nario teisėmis;

 10.3. be Komisijos pirmininko leidimo ar Savivaldybės vadovų leidimo neplatinti gaunamos informacijos apie Komisijos veiklą (išskyrus informaciją apie priimtus sprendimus);

10.4. vykdydama Komisijai priskirtas funkcijas, vadovautis galiojančiais teisės aktais, reglamentuojančiais Užimtumo didinimo programų įgyvendinimą;

10.5. Komisija privalo savo darbe vadovautis Savivaldybės užimtumo didinimo programa, Savivaldybės užimtumo didinimo programos veiklų vykdytojų atrankos organizavimo tvarkos aprašu.

**IV SKYRIUS**

 **KOMISIJOS SUDĖTIS IR DARBO ORGANIZAVIMAS**

 11. Komisija sudaroma iš 8 (aštuonių) narių: 4 (keturių) Savivaldybės administracijos specialistų, 4 (keturių) kitų įstaigų ar organizacijų atstovų.

 12. Komisijos darbo forma yra posėdžiai, kurie rengiami Komisijos darbo reglamento nustatyta tvarka. Komisijos posėdžius šaukia, pirmininkauja ir jos veiklai vadovauja pirmininkas. Pirmininkui nesant, Komisijai vadovauja pirmininko pavaduotojas.

 13. Komisijos posėdžiai vyksta Komisijos pirmininko pavedimu arba 1/3 Komisijos narių pageidavimu sutartu laiku. Prireikus gali būti šaukiami neeiliniai Komisijos posėdžiai.

 14. Komisija sprendimus priima posėdyje, kuris yra teisėtas, jei jame dalyvauja ne mažiau kaip ½ Komisijos narių. Sprendimai priimami Komisijos narių balsų dauguma. Jeigu balsai pasiskirsto po lygiai, lemia Komisijos pirmininko balsas. Komisijos nariai, negalintys dalyvauti posėdyje, turi teisę savo nuomonę ir sprendimą pateikti raštu.

 15. Komisijos posėdžiai ir sprendimai protokoluojami. Protokole nurodoma data, posėdžio eilės numeris, posėdžio dalyviai, balsavimo rezultatai (pažymima, kas balsavo „už“, „prieš“ ar susilaikė). Komisijos posėdžio protokolą pasirašo Komisijos pirmininkas, o jam nesant – Komisijos pirmininko pavaduotojas ir Komisijos sekretorius.

 16. Komisijos sekretorius protokoluoja Komisijos posėdžius ir organizuoja posėdžių protokolų parengimą bei jų pasirašymą.

 17. Komisija gali pasitelkti ir kitus asmenis, kurie patariamojo balso teise gali dalyvauti Komisijos posėdžiuose.

**V SKYRIUS**

 **PARAIŠKŲ PATEIKIMO IR NAGRINĖJIMO TVARKA**

 18. Komisijos sekretorius priima ir užregistruoja Savivaldybės užimtumo didinimo programos veiklų vykdytojų atrankai pateiktas įmonių, įstaigų, organizacijų ar kitų organizacinių struktūrų pateiktas paraiškas, kurioms suteikia eilės numerius.

 19. Registruojamos tik tos paraiškos, kurios pateikiamos užklijuotuose vokuose, antspauduotos bei mechaniškai nepažeistos.

 20. Komisija nagrinėja, vertina, palygina pateiktus pasiūlymus ir atrenka Savivaldybės užimtumo didinimo programos veiklų vykdytojus vadovaudamasi patvirtintais kriterijais.

 21. Vokus atrankos metu eilės tvarka atplėšia Komisijos pirmininkas pagal jiems suteiktus eilės numerius ir supažindina Komisijos narius su pateiktomis paraiškomis.

22. Komisijos nariai gali pateikti klausimus bei pareikšti savo nuomonę.

23. Kviestiniai ar savo noru dalyvaujantys asmenys kalbėti posėdyje ar pateikti klausimus gali tik leidus Komisijos pirmininkui.

 24. Komisija priima sprendimą dėl Savivaldybės užimtumo didinimo programos veiklų vykdytojų atrankos rezultatų ne vėliau kaip per 20 (dvidešimt) dienų nuo paraiškų pateikimo termino pabaigos.

 25. Komisija, per 5 (penkias) darbo dienas nuo sprendimo dėl Savivaldybės užimtumo didinimo programos veiklų vykdytojų atrankos rezultatų priėmimo dienos, su priimtu sprendimu supažindina Savivaldybės administracijos direktorių, kuris ne vėliau kaip per 5 (penkias) darbo dienas priima sprendimą dėl Savivaldybės užimtumo didinimo programos veiklų finansavimo.

 26. Komisija atrankoje dalyvavusius pareiškėjus, per 5 (penkias) darbo dienas nuo Savivaldybės administracijos direktoriaus sprendimo priėmimo dienos, informuoja apie atrankos rezultatus ir skirtą finansavimą.

**IV. BAIGIAMOSIOS NUOSTATOS**

 27. Komisijos nariai už savo veiklą atsako pagal Lietuvos Respublikos įstatymus.

 28. Komisija likviduojama ir pertvarkoma Savivaldybės administracijos direktoriaus įsakymu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_